Den internasjonale arbeidsorganisasjonen

Den internasjonale arbeidsorganisasjonen (ILO) (engelsk: International Labour Organization) er et byrå i De forente nasjoner som jobber med arbeidssaker. Organisasjonen har hovedkvarter i Genève, Sveits. Den ble grunnlagt i 1919 gjennom Versaillestraktaten og var fram til slutten av andre verdenskrig del av Folkeforbundet. Den arbeider i dag etter Philadelphia-erklæringen, som ble vedtatt i 1944. I desember 1946 ble ILO den første av FNs særorganisasjoner.

Organisasjonen har 187 medlemsland. Målet er å «fremme sosial rettferdighet og internasjonalt anerkjente menneske- og arbeidsmarkedsrettigheter»..

Organisasjonen vant Nobels fredspris i 1969.

Generaldirektør
ILO har sekretariat i Genève, og ledes av en generaldirektør som velges for fem år av gangen. Den 25. mars 2022 ble Togos tidligere statsminister Gilbert Fossoun Houngbo valgt til ny generaldirektør i ILO. Hans forgjenger Guy Ryder ble valgt til ILOs øverste leder i oktober 2012, og gjenvalgt for en ny femårsperiode i november 2016. Ryder har blant annet bakgrunn fra internasjonalt fagforeningsarbeid.Arbeidsliv i Norden, 15 april. 2013, ILO: Europas unge må få jobb og tilliten må bygges opp  

Listen over ILOs generaldirektører siden etableringen i 1919 er som følger:ILO official site: Former Directors-General 

NavnStatsborgerskapPeriode Albert Thomas    1919–1932 Harold Butler    1932–1938 John G. Winant    1939–1941 Edward J. Phelan    1941–1948 David A. Morse    1948–1970 Clarence Wilfred Jenks    1970–1973 Francis Blanchard    1974–1989 Michel Hansenne    1989–1999 Juan Somavía    1999–2012 Guy Ryder    2012–2022 Gilbert Houngbo    2022–
Referanser

Eksterne lenker
 ILO-informasjon Norge


Kategori:FN-organisasjoner
Kategori:Nobelprisvinnere (fred)
Kategori:Folkeforbundet
Kategori:Organisasjoner etablert i 1919